
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 BIROUL CLĂDIRI TERENURI 

 NR.CT2021-005435/28.10.2021              

RAPORT DE SPECIALITATE
privind  aprobarea dobândirii de către Municipiul Timişoara a terenului ce face obiectul renunţării la dreptul de proprietate asupra cotei de ½ a imobilului înscris în CF nr.430260, de către SC HYPO GIROC INVESTMENTS SRL și trecerea acestuia din domeniul privat în domeniul public al Municipiului Timișoara, teren intravilan pentru drum 

        Având în vedere adresa nr. CT2021-005435 din 26.10.2021, înregistrată la Primăria Municipiului Timişoara de către SC HYPO GIROC INVESTMENTS SRL, prin care ne înştiinţează că  renunţă la dreptul de proprietate asupra cotei de ½ a imobilului înscris în CF nr.430260, de către SC HYPO GIROC INVESTMENTS SRL și trecerea acestuia din domeniul privat în domeniul public al Municipiului Timișoara, teren intravilan pentru drum. 

        Având în vedere, “Declaraţia de renunțare la dreptul de proprietate” autentificată sub nr. 791/ 05.10.2021 la Uniunea Națională a Notarilor Publici, Birou Individual Notarial Lăpădat Maria Irina, prin care proprietarul  cotei de ½ din imobilulr-teren menţionat mai sus, renunţă la dreptul de proprietate asupra acestuia.
        Totodată declară că, imobilul-teren, nu este  grevat de sarcini sau servituți, cu excepția dreptului de servitude de trecere cu autovehicule și piciorul asupra parcelei cu număr cadastral 430260 – Timișoara în favoarea următoarelor parcele  430621, 430262, 430263, 430264, 430265, 430266, 430267, 430268, 430269, 430270, 430271, 430272, 430273, 430274 și 430275 în conformitate cu prevederile art. 889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
           În conformitate cu prevederile art.562, alin.2 din Codul Civil, în C.F. nr.430260 -Timişoara, a fost notată declaraţia de renunţare la dreptul de proprietate.

           În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”. 
       Conform art.296 din Ordonanţa de Urgenţă nr. 57/2019 „(2) Trecerea unui bun din domeniul privat al unei unităţi administrativ teritoriale în domeniul public al acesteia se face prin hotărâre a consililui judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.

        În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
    Având în vedere cele menţionate mai sus şi faptul că, din declaraţia  proprietarilor şi înscrisul din cărțile funciare, rezultă că imobilele-teren mai sus menţionat nu este grevat de alte sarcini ,destinaţia imobilului -teren este, ”teren intravilan pentru drum”, în temeiul  art.296, alin.2 din Codul Administrativ – privind bunurile proprietate public.
PROPUNEM:
       Având în vedere cele menţionate mai sus, considerăm oportun, iniţierea unui proiect de hotărâre, privind  aprobarea dobândirii de către Municipiul Timişoara a terenului ce face obiectul renunţării la dreptul de proprietate asupra cotei de ½ a imobilului înscris în CF nr.430260, de către SC HYPO GIROC INVESTMENTS SRL și trecerea acestuia din domeniul privat în domeniul public al Municipiului Timișoara, teren intravilan pentru drum. 

